Julian Nagelsmann

Julian Nagelsmann (s. 23. heinäkuuta 1987 Landsberg am Lech) on entinen jalkapalloilija ja saksalainen jalkapallovalmentaja. Syyskuusta 2023 lähtien hän on toiminut Saksan jalkapallomaajoukkueen päävalmentajana. == Ura == Nagelsmannin oma pelaajaura oli varsin vaisu. Hän kuului hetken aikaa sekä TSV 1860 Münchenin että FC Augsburgin kakkosjoukkueisiin, mutta ei pelannut kummassakaan yhtään ottelua. Nagelsmannin ura päättyi lopulta polvivammoihin.http://www.theguardian.com/football/2015/oct/27/hoffenheim- julian-nagelsmann-28-year-old-youngest-bundesliga-coach Valmentajauransa alussa Nagelsmann toimi pelaajatarkkailijana vanhassa seurassaan FC Augsburgissa vuonna 2008. Vuonna 2013 hän toimi lyhyen aikaa TSG 1899 Hoffenheimin apuvalmentajana. Vuonna 2014 Nagelsmann johdatti saman seuran A-juniorit Saksan mestaruuteen. Lokakuussa 2015 Nagelsmann nimettiin Hoffenheimin edustusjoukkueen päävalmentajaksi kaudelle 2016–2017, mutta hän nousikin virkaan jo helmikuussa 2016 Huub Stevensin siirryttyä sivuun sydänongelmien takia.http://www.skysports.com/football/news/11882/10163363/julian-nagelsmann- we-profile-hoffenheims-new-28-year-old-manager Näin ollen Nagelsmanninsta tuli Bundesliigan historian nuorin päävalmentaja. Naglesmann tuli joukkueen peräsimeen vaikeassa tilanteessa, kun Hoffenheim oli juuttunut putoamiskamppailuun. Keväällä joukkueen peli piristyi ja Nagelsmann luotsasi Hoffenheimin viiden ottelun tappiottomaan putkeen. Lopulta pistesaalis riitti turvaamaan sarjapaikan pisteen erolla karsintaviivaan. Kaudella 2016–2017 Nagelsmannin joukkue onnistui erinomaisesti, vaikka tasapelit verottivatkin pistesaalista. Joukkue hävisi ensimmäisen ottelunsa Bundesliigassa vasta 28. tammikuuta RB Leipzigille. Kaiken kaikkiaan Hoffenheim hävisi vain neljä Bundesliiga-ottelua ja voitti kauden aikana myös mestarijoukkue FC Bayern Münchenin. Lopulta Nagelsmannin joukkue sijoittui Bundesliigassa neljänneksi, mikä oli seuran historian paras saavutus.1\. Bundesliga - Spieltag / Tabelle Saksan urheilutoimittajien liitto valitsi Nagelsmannin kesällä 2017 vuoden parhaaksi jalkapallovalmentajaksi.Philipp Lahm ist Fußballer des Jahres 2016/2017 Kaudella 2017–2018 Nagelsmann teki edelleen vahvaa työtä Hoffenheimissa. Joukkue paransi historiallista Bundesliiga-sijoitustaan yhdellä, kun se oli paremman maalieron turvin liigassa kolmas ennen Borussia Dortmundia.Bundesliga - Spieltag / Tabelle Hoffenheim pelasi erityisen vahvan loppukauden, sillä se hävisi vain yhden kauden 11 viimeisestä ottelustaan. Saksan cupissa joukkue putosi jo 2. kierroksella SV Werder Bremenille.DFB- Pokal, 2017/2018, 2. Runde Mestarien liigassa tie katkesi jo karsintoihin, kun Liverpool FC oli vahvempi yhteismaalein 6–3.Play-offs , 2nd leg Eurooppa- liigassa Hoffenheim voitti vain yhden ottelun ja putosi lohkonsa viimeisenä pudostuspeleistä. Kesällä 2018 kerrottiin, että Nagelsmann siirtyy RB Leipzigin päävalmentajaksi kauden 2018–2019 jälkeen.Julian Nagelsmann: Hoffenheim coach to join RB Leipzig after 2018-19 season 19\. tammikuuta 2019 Nagelsmann toimi päävalmentajana 100. Bundesliiga-ottelussaan, kun Hoffenheim hävisi Bayern Münchenille 3–1. Nagelsmannista tuli 31-vuotiaana nuorin päävalmentaja, joka on valmentanut joukkuetta sadassa Bundesliiga- ottelussa.Leon Goretzka double helps Bayern Munich down Hoffenheim Nagelsmannin johdolla RB Leipzig eteni kaudella 2019/20 Mestarien liigan välieriin, joissa hävisi PSG:lle 3–0.Paris St-Germain are through to their first Champions League final Bundesliigassa Nagelsmann johdatti joukkueen kaudella 2019/20 kolmanneksi ja kaudella 2020/21 toiseksi. Kaudella 2020/21 Leipzig eteni Saksan cupissa finaaliin, mutta hävisi siinä Borussia Dortmundille 4–1.DFB-Pokal, 2020/2021, Finale Kesällä 2021 Nagelsmannista tuli Bayern Münchenin päävalmentaja.OFFICIEL : Julian Nagelsmann rejoint le Bayern Munich Debyyttikaudellaan Nagelsmann luotsasi Bayernin Bundesliigan mestariksi.Julian Nagelsmann's side win their TENTH league title in a row with three Nagelsmannin pesti Bayernissa päättyi yllätyspotkuihin maaliskuussa 2023. Potkut tulivat julkisuuteen maajoukkeutauolla ennen kuin lomailemassa ollut Nagelsmann oli saanut tietoa asiasta. Potkujen aikaan Bayern oli Bundesliigassa toisena ja oli edennyt Mestarien liigassa puolivälieriin häviämättä otteluakaan.Julian Nagelsmann sacked as Bayern Munich head coach with Thomas Tuchel appointed Syyskuussa 2023 Nagelsmannista tuli 36-vuotiaana toiseksi nuorin Saksan jalkapallomaajoukkueen päävalmentaja. Hän teki liiton kanssa Saksassa kesällä 2024 pelattaviin EM-kisoihin ulottuvan sopimuksen.Julian Nagelsmann wird neuer Bundestrainer == Saavutukset == * Saksan mestaruus: 2022 * Saksan supercup: 2021 * U19 Bundesliiga: 2014 * Vuoden jalkapallovalmentaja Saksassa: 2017 == Lähteet == Luokka:Saksalaiset jalkapallovalmentajat Luokka:Vuonna 1987 syntyneet Luokka:Elävät henkilöt